KIRJALLINEN KYSYMYS E-0431/02 esittäjä(t): Konstantinos Hatzidakis (PPE-DE) komissiolle. Huvivenesatamien rakennusohjelman epäonnistuminen — Ongelmat yhteisön toiseen tukikehykseen sisältyvän alaohjelman Matkailu toteutuksessa.



Virallinen lehti nro 205 E , 29/08/2002 s. 0139 - 0140



KIRJALLINEN KYSYMYS E-0431/02 esittäjä(t): Konstantinos Hatzidakis (PPE-DE) komissiolle (21. helmikuuta 2002) Aihe: Huvivenesatamien rakennusohjelman epäonnistuminen Ongelmat yhteisön toiseen tukikehykseen sisältyvän alaohjelman Matkailu toteutuksessa Euroopan komission tiedossa on, että osana yhteisön toiseen tukikehykseen sisältyvää alaohjelmaa Matkailu Kreikkaan päätettiin rakentaa neljä huvivenesatamaa (Zakynthosiin, Ikariaan, Argostoliin ja Thassokseen) siten, että julkisen rahoituksen osuus on 18 miljoonaa euroa ja yksityisen rahoituksen osuus 13 miljoonaa euroa. Työt aloitettiin vuonna 1996. Vuosi töiden käynnistämisestä (1997) katsottiin aiheelliseksi laatia elinkelpoisuustutkimus, joka osoitti hankkeiden olevia elinkelpoisia. Kolme vuotta myöhemmin (1999) katsottiin, että siihen saakka sovellettua yksityisen sektorin osallistumista koskevaa mallia (Kreikan valtion matkailutoimiston välitön osallistuminen) tulisi muuttaa ja olisi palkattava rahoitusneuvoja. Palkattiin rahoitusneuvoja, joka allekirjoitti sopimuksen ja pyysi lisäinvestointeja. Vaikka hänen velvollisuutenaan oli luovuttaa tarjouseritelmät yksityisen sektorin osallistumista varten (huvivenesatamien käyttö) 7. joulukuuta 2001 mennessä, hän ei ole niin tehnyt tähän päivään mennessä. Lisäksi Zakynthosin huvivenesataman rakennettava osa on edelleen täysin kesken, ja yksityisten tahojen osallistumisesta ei ole vielä puhettakaan. Ikariassa on käytetty kolmasosa hankkeen talousarviosta, jonka avulla on ainoastaan kaadettu betonia mereen, jonka jälkeen työt on jätetty kesken. Thassoksessa fyysistä kohdetta on pienennetty (esimerkiksi polttoainesäiliöön, aallonmurtajaan ja opasteisiin liittyvien ongelmien vuoksi). 1. Mitä komissio aikoo tehdä näiden ongelmien ratkaisemiseksi? 2. Mitä tuloksia yhteisön toiseen tukikehykseen sisältyvässä alaohjelmassa Matkailu on tähän mennessä saavutettu Kreikassa? Michel Barnier'n komission puolesta antama vastaus (22. huhtikuuta 2002) Komissio muistuttaa, että hankkeiden asianmukaisesta toteuttamisesta vastaavat kansalliset viranomaiset. Komissio on tietoinen vaikeuksista, jotka liittyvät parlamentin jäsenen mainitsemien neljän huvivenesataman yhteisrahoitukseen. Hanke sisältyy matkailua ja kulttuuria koskevan toimenpideohjelman matkailun alaohjelmaan, ja sille on myönnetty yhteisrahoitusta ohjelmakauden 19941996 Kreikkaa koskevasta yhteisön tukikehyksestä. Komissio on jo käynyt asiasta kirjeenvaihtoa Kreikan viranomaisten kanssa. Heinäkuun 20. päivänä 1993 annetun neuvoston asetuksen (ETY) N:o 2082/93 mukaisesti Kreikkaa koskevan toisen tukikehyksen matkailua koskevasta alaohjelmasta ohjelmakaudella 19941999 rahoitetuista hankkeista aiheutuneiden menojen tukikelpoisuusaika päättyy 31. joulukuuta 2001. Jäsenvaltioiden on toimitettava lopulliset maksupyynnöt liiteasiakirjoineen hyväksyttäväksi 30. kesäkuuta 2002 mennessä. Viimeisimmän käytettävissä olevan vuosikertomuksen (1998) perusteella matkailua koskevasta alaohjelmasta koituneet kauden 19941999 julkiset menot olivat 45 miljoonaa euroa, mikä on 44 prosenttia ohjelman julkisista kokonaismenoista. Kreikan viranomaisilta vuoden 2000 alussa saatujen täydentävien tietojen mukaan julkiset menot ovat 61 miljoonaa euroa, mikä on noin 65 prosenttia ohjelmaan 6. toukokuuta 2000 tehdyn viimeisimmän muutospäätöksen mukaisesta julkisesta rahoituksesta. Alaohjelman lopullinen tilanne voidaan selvittää vasta vuosien 19992001 tarkat tiedot sisältävän, Kreikan viranomaisten laatiman loppuraportin perusteella. Tässä vaiheessa komissio ei pysty vielä tarkistamaan, ovatko Kreikan viranomaiset noudattaneet kaikkia ohjelmaan liittyviä sitoumuksia. Tämä koskee myös rakennustöiden toteuttamista sekä yksityisen sektorin osallistumista satamarakennusten toteuttamisen ja koko huvivenesatamalueen hallintoon. Komissio on kuitenkin pyytänyt Kreikan viranomaisilta yksityiskohtaista selvityistä edellä mainitun toimenpideohjelman toimenpiteen 1.1 Merimatkailu toteuttamisesta.